pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เกษตรกรเตรียมเฮ!! “ประภัตร” จับมือจีน ลุยส่งออกโคเนื้อ
วันพุธที่ 21 สิงหาคม 2562
เกษตรกรเตรียมเฮ!! “ประภัตร” จับมือจีน ลุยส่งออกโคเนื้อ
เกษตรกรเตรียมเฮ!! “ประภัตร” จับมือจีน ลุยส่งออกโคเนื้อ 2,000 ตัว/วัน รับซื้อกก.ละ 100 บาท
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการหารือการค้าเพื่อส่งออกโคเนื้อไปยังสาธารณรัฐประชาชนจีน ผ่านสาธารณรัฐประชาธิปไตยประชาชนลาว หรือ สปป.ลาว พร้อมด้วย นายสัตวแพทย์สรวิศ ธานีโต อธิบดีกรมปศุสัตว์ นายอําพันธุ์ เวฬุตันติ รองอธิบดีกรมปศุสัตว์ นายศรายุทธ ยิ้มยวน รองผู้จัดการธนาคารเพื่อการและสหกรณ์การเกษตร (ธ.ก.ส.) นายสมชาย ดวงเจริญ ผู้ประกอบการบริษัท LS trading export import Co Ltd ฝ่ายลาว และนายหยางเจียง ผู้จัดการบริษัท LS chengkang ฝ่ายจีน ณ ห้องประชุม กระทรวงเกษตรและสหกรณ์ ว่า การหารือกันในวันนี้ ทั้ง 3 ฝ่าย ต่างมีความยินดีในการค้าโคเนื้อร่วมกัน อย่างไรก็ตามไทยกับจีนยังไม่สามารถเจรจาการค้าได้โดยตรง จึงใช้บริษัทของลาว ซึ่งเป็นบริษัทลูกจากจีนเป็นตัวกลางในการส่งต่อโคเนื้อของไทย พร้อมกันนี้ จีนได้กําหนดคุณสมบัติของโคที่จะรับซื้อ จะต้องเป็นลูกผสมอเมริกันบราห์มัน หรือลูกผสมยุโรปทุกสายพันธุ์ น้ําหนักไม่ต่ํากว่า 350 – 400 กิโลกรัม ราคากิโลกรัมละ 100 บาท ส่งออก วันละ 2,000 ตัว โดยลาวจะนําโคจากไทยไปเลี้ยงต่ออีก 45 วัน ที่คอกโคขุนเพื่อเตรียมน้ําหนักของโค จากนั้นเข้าคอกกักกันโรคอีก 30 วัน รวม 75 วัน จึงจะสามารถส่งข้ามไปจีนได้ ทั้งนี้ จีนมีความต้องการเนื้อโคสําหรับบริโภคในประเทศอีกราว 9 ล้านตัน หรือคิดเป็นโคมีชีวิต ประมาณ 40 ล้านตัวต่อปี
รัฐมนตรีช่วยว่าการกระทรวงเกษตรและสหกรณ์ กล่าวต่อว่า ได้มอบหมายให้กรมปศุสัตว์เป็นผู้แทนฝั่งไทยในการเจรจารายละเอียดความร่วมมือต่อไป ซึ่งกรมปศุสัตว์ไทยและกรมปศุสัตว์ลาวจะร่วมมือกันในการตรวจรับรองคอกโคขุน และคอกกักกันโรคในฝั่งไทยก่อนมีการส่งออก อีกทั้งเน้นย้ําให้มีมาตรการในการตรวจโรคสําคัญ อาทิ โรคปากเท้าเปื่อย ซึ่งจีนได้เข้มงวดในการห้ามใช้สารเร่งเนื้อแดงเด็ดขาด นอกจากนี้กรมปศุสัตว์จะเริ่มดําเนินการเตรียมความพร้อมของเกษตรกร โดยสร้างการรับรู้ที่ดี ปรับปรุงระบบการผลิตให้ได้มาตรฐาน เป็นที่ยอมรับของตลาดทั้งภายในและต่างประเทศ เพื่อให้น้ําหนักวัวได้มาตรฐานผลิตจากฟาร์ม GAP หรือฟาร์มปลอดโรค ของกรมปศุสัตว์ เป็นต้น
“สําหรับบทบาทหน้าที่ของไทย จะวางแผนเตรียมการในกระบวนการผลิต การรวมกลุ่มเกษตรกร หาพื้นที่เพื่อวางฐานการผลิต ซึ่งขณะนี้ได้มีนโยบายที่จะให้มีคอกขุนกลาง เลี้ยงโคจํานวน 1,000 ตัวในพื้นที่เป้าหมายแต่ละจังหวัด เพื่อเป็นทั้งคอกขุนในช่วงที่ต้องเพิ่มน้ําหนักโคให้ได้ตามคุณสมบัติที่จีนกําหนด ขณะเดียวกันต้องเป็นคอกมาตรฐานกักกันโรค และได้มารตฐานฟาร์มโคเนื้อเป็นที่ยอมรับของต่างประเทศอีกด้วย” นายประภัตร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี เปิดให้บริการโครงการรถไฟฟ้าสายสีน้ำเงินส่วนต่อขยาย ช่วงเตาปูน – บางซื่อ “ร่วมใจ เชื่อมสุข เพื่อประชาชน”
วันพุธที่ 16 สิงหาคม 2560
พลเอก ประยุทธ์ จันทร์โอชา นายกรัฐมนตรี เปิดให้บริการโครงการรถไฟฟ้าสายสีน้ําเงินส่วนต่อขยาย ช่วงเตาปูน – บางซื่อ “ร่วมใจ เชื่อมสุข เพื่อประชาชน”
พลเอก ประยุทธ์ จันทร์โอชา นายกรัฐมนตรี เป็นประธานเปิดให้บริการโครงการรถไฟฟ้าสายสีน้ําเงินส่วนต่อขยาย ช่วงเตาปูน – บางซื่อ ภายใต้แนวคิด “ร่วมใจ เชื่อมสุข เพื่อประชาชน”
เมื่อวันที่ 11 สิงหาคม 2560 ณ สถานีรถไฟฟ้าเตาปูน โดยมี นายอาคม เติมพิทยาไพสิฐ รัฐมนตรีว่าการกระทรวงคมนาคม พลเอก ยอดยุทธ บุญญาธิการ ประธานกรรมการการรถไฟฟ้าขนส่งมวลชนแห่งประเทศไทย (รฟม.) นายฤทธา สุภารัตน์ รองผู้ว่าการรักษาการแทนผู้ว่าการ รฟม. ผู้บริหาร รฟม. และบริษัท ทางด่วนและรถไฟฟ้ากรุงเทพ จํากัด (มหาชน) (BEM) เข้าร่วมพิธีฯ
พลเอก ประยุทธ์ จันทร์โอชา กล่าวว่า โครงการรถไฟฟ้าสายสีน้ําเงิน ส่วนต่อขยาย ช่วงเตาปูน – บางซื่อ เป็นผลจากความร่วมมือของทั้งภาครัฐและเอกชน เพื่ออํานวยความสะดวกในการเดินทางของประชาชนด้วยระบบรถไฟฟ้า ที่จะช่วยลดระยะเวลาการเดินทาง มีความปลอดภัย บรรเทาปัญหาการจราจรติดขัด และลดมลพิษต่อสิ่งแวดล้อม รวมทั้งส่งเสริมเศรษฐกิจและการลงทุน เพื่อขยายความเจริญของเมือง รัฐบาลโดย กระทรวงคมนาคมได้ดําเนินโครงการรถไฟฟ้าสายสีน้ําเงินส่วนต่อขยาย ช่วงเตาปูน – บางซื่อ ระยะทางประมาณ 1.2 กิโลเมตร เพื่อเชื่อมต่อระหว่างสถานีเตาปูน ของรถไฟฟ้ามหานคร สายฉลองรัชธรรม (สายสีม่วง) และสถานีบางซื่อ ของรถไฟฟ้ามหานคร สายเฉลิมรัชมงคล (สายสีน้ําเงิน) โดยก่อสร้างและติดตั้งระบบไฟฟ้าแล้วเสร็จตั้งแต่เดือนพฤษภาคม 2560 ก่อนทดลองเดินรถไฟฟ้าเสมือนจริง (Trail running) และเปิดให้บริการประชาชน ตั้งแต่วันที่ 11 สิงหาคม 2560
พลเอก ประยุทธ์ จันทร์โอชา พร้อมด้วย นายอาคม เติมพิทยาไพสิฐ และคณะ ได้ร่วมโดยสารรถไฟฟ้าสายสีน้ําเงินจากชานชาลา ชั้น 3 ของสถานีเตาปูน ไปตามทางวิ่งลดระดับลงอุโมงค์ที่สถานีบางซื่อและตรวจเยี่ยมความคืบหน้าการดําเนินโครงการรถไฟฟ้าสายสีน้ําเงิน ส่วนต่อขยาย ช่วงหัวลําโพง – บางแค และช่วงบางซื่อ – ท่าพระ ณ สถานีสนามไชยและสถานีอิสรภาพ ซึ่งสถานีทั้ง 2 แห่ง ได้ออกแบบก่อสร้างให้มีความกลมกลืนกับประวัติศาสตร์ความเป็นมา และสัญลักษณ์เชิงพื้นที่ เช่น สถานีสนามไชย ได้ออกแบบโดยจําลองท้องพระโรงสมัยรัตนโกสินทร์ที่ให้ความรู้สึกงดงาม ตระการตา สถานีอิสรภาพ ได้ตกแต่งภายในเป็นลักษณะเสารูปหงส์ ซึ่งถือเป็นสัตว์สิริมงคล ศักดิ์สิทธิ์ เป็นตัวแทนเชิงสัญลักษณ์ และสื่อถึงวัดหงส์รัตนารามราชวรวิหาร เป็นต้น
สําหรับโครงการรถไฟฟ้าสายสีน้ําเงิน ส่วนต่อขยาย ช่วงหัวลําโพง – บางแค และช่วงบางซื่อ – ท่าพระ มีระยะทางประมาณ 27 กิโลเมตร แบ่งการก่อสร้างออกเป็น 2 ช่วง ได้แก่
1. ช่วงหัวลําโพง – บางแค ประกอบด้วย โครงสร้างทางวิ่งใต้ดิน ระยะทางประมาณ 5 กิโลเมตร มีสถานีรถไฟฟ้าใต้ดินจํานวน 4 สถานี และโครงสร้างทางวิ่งยกระดับ ระยะทางประมาณ 9 กิโลเมตร มีสถานีรถไฟฟ้ายกระดับจํานวน 7 สถานี ศูนย์ซ่อมบํารุงจํานวน 1 แห่ง และอาคารจอดแล้วจร จํานวน 2 แห่ง โครงการฯ จะแล้วเสร็จและเปิดให้บริการในปี 2562
2.ช่วงบางซื่อ – ท่าพระ ประกอบด้วย โครงสร้างทางวิ่งแบบยกระดับทั้งหมด ระยะทาง 13 กิโลเมตร มีสถานีรถไฟฟ้ายกระดับจํานวน 8 สถานี โครงการฯ จะแล้วเสร็จและเปิดให้บริการในปี 2563
รัฐบาลไทย-ข่าวทำเนียบรัฐบาล-รมว.ยุติธรรม ประชุมคณะกรรมการกองทุนยุติธรรม เพื่อขับเคลื่อนงานด้านการอำนวยความยุติธรรม  ลดความเหลื่อมล้ำ สู่สังคมที่เท่าเทียม
วันอังคารที่ 24 กันยายน 2562
รมว.ยุติธรรม ประชุมคณะกรรมการกองทุนยุติธรรม เพื่อขับเคลื่อนงานด้านการอํานวยความยุติธรรม  ลดความเหลื่อมล้ํา สู่สังคมที่เท่าเทียม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๒
ในวันจันทร์ที่ ๒๓ กันยายน ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๒ พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายสมณ์ พรหมรส อธิบดีกรมคุ้มครองสิทธิและเสรีภาพ พร้อมด้วยผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่าง ๆ เข้าร่วมฯ เพื่อรับทราบผลการช่วยเหลือเงินกองทุนยุติธรรมและสถิติผู้ขอรับความช่วยเหลือทั้งส่วนกลางและส่วนภูมิภาค สถานะการเงิน รวมถึงผลการดําเนินงานด้านสารสนเทศ ผลการดําเนินการตามแผนบริหารความเสี่ยง ประจําปีบัญชี ๒๕๖๒ ผลการดําเนินงานการประเมินผลทุนหมุนเวียนประจําปีบัญชี ๒๕๖๒ ผลการตรวจสอบบัญชีกับสํานักงานยุติธรรมจังหวัด การช่วยเหลือเยียวยาแก่ผู้เสียหายและจําเลยในคดีอาญา ของสํานักงานช่วยเหลือทางการเงินแก่ผู้เสียหาย และจําเลยในคดีอาญา และแนวทางการปรับปรุงการดําเนินงานผลการตรวจสอบภายใน
นอกจากนี้ที่ประชุมได้ร่วมกันพิจารณาในประเด็นต่างๆ อาทิ ร่างระเบียบคณะกรรมการกองทุนยุติธรรมว่าด้วยการบริหารงานบุคคล พ.ศ. .... การแก้ไขหลักเกณฑ์การเบิกจ่ายเบี้ยประชุมคณะอนุกรรมการให้ความช่วยเหลือกองทุนยุติธรรม อีกทั้งหลักเกณฑ์การพิจารณากรณีคําขอรับความช่วยเหลือผู้ถูกละเมิดสิทธิมนุษยชนหรือผู้ได้รับผลกระทบการถูกละเมิดสิทธิมนุษยชน ทั้งนี้ การกําหนดค่าทนายความในชั้นสอบสวน ที่ประชุมมีมติให้ฝ่ายเลขาฯ รับข้อสังเกตจากคณะกรรมการฯ เพื่อนําไปแก้ไขปรับปรุงในรายละเอียดให้มีความครบถ้วนสมบูรณ์มากยิ่งขึ้น
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมคณะนายกรัฐมนตรี เยี่ยมชมการดำเนินงานสถาบันวิทยสิริเมธี และโรงเรียนกำเนิดวิทย์
วันพฤหัสบดีที่ 28 กุมภาพันธ์ 2562
รัฐมนตรีช่วยฯ สมชาย ร่วมคณะนายกรัฐมนตรี เยี่ยมชมการดําเนินงานสถาบันวิทยสิริเมธี และโรงเรียนกําเนิดวิทย์
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมคณะนายกรัฐมนตรี พลเอก ประยุทธ์ จันทร์โอชา ลงพื้นที่เยี่ยมชมการดําเนินงานด้านการศึกษาสถาบันวิทยสิริเมธี โรงเรียนกําเนิดวิทย์ โครงการพัฒนาพื้นที่นวัตกรรมระเบียงเศรษฐกิจภาคตะวันออกวังจันทร์วังเลย์
จ.ระยอง - วันนี้ (27 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมคณะนายกรัฐมนตรี พลเอก ประยุทธ์ จันทร์โอชา ลงพื้นที่เยี่ยมชมการดําเนินงานด้านการศึกษาสถาบันวิทยสิริเมธี โรงเรียนกําเนิดวิทย์ โครงการพัฒนาพื้นที่นวัตกรรมระเบียงเศรษฐกิจภาคตะวันออกวังจันทร์วังเลย์ โดยมี นายสุรศักดิ์ เจริญศิริโชติ ผู้ว่าราชการจังหวัดระยอง นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน) นายจํารัส ลิ้มตระกูล อธิการบดีสถาบันวิทยสิริเมธี และคณะผู้บริหาร ปตท. ให้การต้อนรับ ณ อ.วังจันทร์ จังหวัดระยอง
สําหรับสถาบันวิทยสิริเมธี (VISTEC) เป็นสถาบันที่มุ่งเน้นสร้างนักวิทยาศาสตร์รุ่นใหม่ โดยเน้นการเรียนการสอนแบบบูรณาการวิทยาศาสตร์และวิศวกรรมศาสตร์เข้าด้วยกัน เพื่อสร้างองค์ความรู้ใหม่ที่เป็นงานวิจัยในระดับสากล และมุ่งเน้นการคิดค้นเทคโนโลยีและนวัตกรรมใหม่ที่ส่งเสริมอุตสาหกรรมในกลุ่ม New S-cuve ทางด้าน Digital, Robotice และ Bio-Industry ในภาคอุตสาหกรรมของประเทศไทย ซึ่งจะมีศูนย์กลางการบ่มเพาะนวัตกรรมที่เขตนวัตกรรมระเบียงเศรษฐกิจภาคตะวันออก (EECi) โดยกลุ่มเทคโนโลยีและอุตสาหกรรมเป้าหมายบนพื้นที่นี้ คือ ศูนย์กลางการวิจัยและนวัตกรรมด้านระบบอัตโนมัติหุ่นยนต์ และระบบอัจฉริยะ (ARIPOLIS) และศูนย์กลางการวิจัยและนวัตกรรมด้านชีววิทยาศาตร์และเทคโนโลยีชีวภาพ (BIOPOLIS)
โดย VISTEC มุ่งหวังให้พื้นที่วังจันทร์วัลเลย์เป็นศูนย์กลางชั้นนําและสร้าง Startup Ecosystem สําหรับนวัตกรรมเทคโนโลยีขั้นสูง ที่จะสร้างและผลักดันให้เกิดนวัตกรรมและเชื่อมโยงภาคการศึกษาและภาคธุรกิจเข้าด้วยกัน และช่วยยกระดับศักยภาพขององค์ความรู้ทางด้านวิทยาศาสตร์และเทคโนโลยีของคนไทยให้อยู่ในระดับก้าวหน้าอย่างยั่งยืนต่อไป
พร้อมกันนี้ นายกรัฐมนตรีพร้อมคณะ ได้เยี่ยมชมงานวิจัยด้านต่างๆ ของนิสิตระดับปริญญาโทและปริญญาเอก อาทิ Synthetic Biology งานวิจัยการสร้างสารมูลค่าเพิ่มจากขยะอินทรีย์ครัวเรือน โดยเป็นกระบวนการชีววิทยาสังเคราะห์ เพื่อเพิ่มมูลค่าทางเศรษฐกิจให้สูงขึ้น Robotic Studio งานวิจัยการศึกษาพฤติกรรมการเคลื่อนที่ของสิ่งมีชีวิตเพื่อนํามาพัฒนาหุ่นยนต์สู่นวัตกรรมหุ่นยนต์ด้านอุตสาหกรรม และอุปกรณ์ช่วยเหลือทางการแพทย์ เป็นต้น
จากนั้นนายกรัฐมนตรี พร้อมคณะ ได้เยี่ยมชมความก้าวหน้าการดําเนินงานของโรงเรียนกําเนิดวิทย์ และร่วมเป็นเกียรติพิธีลงนามความร่วมมือภาคีทุกภาคส่วน เพื่อพัฒนาโครงการพื้นที่นวัตกรรมการศึกษาจังหวัดระยอง โดยโรงเรียนกําเนิดวิทย์เป็นโรงเรียนระดับมัธยมศึกษาตอนปลาย ภายใต้การดูแลของมูลนิธิพลังแห่งการเรียนรู้ เพื่อการพัฒนานักเรียนที่มีความสามารถพิเศษด้านคณิตศาสตร์และวิทยาศาสตร์ ให้สามารถศึกษาต่อทางด้านเทคโนโลยี เพื่อพัฒนาไปเป็นนักวิจัย นักประดิษฐ์ และนวัตกรชั้นนําของประเทศในอนาคตต่อไป
รัฐบาลไทย-ข่าวทำเนียบรัฐบาล-วศ. / ก.วิทย์ เปิดบ้าน ต้อนรับผู้แทนจาก National Metrology Instite of Japan (NMIJ) ประเทศญี่ปุ่น
วันพุธที่ 28 มิถุนายน 2560
วศ. / ก.วิทย์ เปิดบ้าน ต้อนรับผู้แทนจาก National Metrology Instite of Japan (NMIJ) ประเทศญี่ปุ่น
ดร.สุทธิเวช ต.แสงจันทร์ อธิบดีกรมวิทยาศาสตร์บริการ ให้การต้อนรับ ผู้แทนจาก National Metrology Instite of Japan (NMIJ) ประเทศญี่ปุ่น เพื่อหารือความร่วมมือด้านสอบเทียบ การพัฒนาการทดสอบด้านอาหาร และการทดสอบความชํานาญห้องปฏิบัติการ
กรมวิทยาศาสตร์บริการ(วศ.) กระทรวงวิทยาศาสตร์และเทคโนโลยี(วท.) โดย ดร.สุทธิเวช ต.แสงจันทร์ อธิบดีกรมวิทยาศาสตร์บริการ เป็นประธานกล่าวต้อนรับ Dr.Toshiyuki Takatsuji, Director, Research Institute of Engineering Measurement, Chair of APAM (Asia Pacific Metrology Program) และ Dr.Yochi Bitou, Length Standards Group Leader ผู้แทนจาก National Metrology Instite of Japan (NMIJ) ประเทศญี่ปุ่น เพื่อหารือความร่วมมือด้านสอบเทียบ การพัฒนาการทดสอบด้านอาหาร และการทดสอบความชํานาญห้องปฏิบัติการ โดย NMIJ ยินดีที่จะให้การสนับสนุนการพัฒนางานของ วศ. และพร้อมจะส่งผู้เชี่ยวชาญมาให้คําปรึกษาแก่นักวิทยาศาสตร์ของ วศ. เพื่อนําไปสู่การพัฒนาองค์กรและประเทศ ตลอดจนนําองค์ความรู้ที่ได้นําไปปฏิบัติงานอย่างมีประสิทธิภาพและเกิดประสิทธิผลตามภารกิจของกรมวิทยาศาสตร์บริการ เมื่อวันที่ 23 มิถึนายน 2560ณ ห้องประชุมอัครเมธี ชั้น 6 อาคารตั้วฯ กรมวิทยาศาสตร์บริการ
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมผู้ประสบภัยและนักเรียนโรงเรียนราชประชานุเคราะห์ อ.ปากพนัง จ.นครศรีธรรมราช
วันจันทร์ที่ 7 มกราคม 2562
นายกรัฐมนตรีเยี่ยมผู้ประสบภัยและนักเรียนโรงเรียนราชประชานุเคราะห์ อ.ปากพนัง จ.นครศรีธรรมราช
นายกรัฐมนตรีเยี่ยมผู้ประสบภัยและนักเรียนโรงเรียนราชประชานุเคราะห์ อ.ปากพนัง จ.นครศรีธรรมราช ระบุมาลงพื้นที่ด้วยใจ เผยการประชุม ครม.พรุ่งนี้จะกําชับการช่วยเหลือให้เป็นไปอย่างเร่งด่วน ย้ํารัฐบาลจะทําอย่างเต็มที่
วันนี้ (7 มกราคม 2562) เวลา 12.00 น. ณ โรงเรียนราชประชานุเคราะห์ ตําบลแหลมตะลุมพุก อําเภอปากพนัง จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี เยี่ยมผู้ประสบภัย และนักเรียนโรงเรียนราชประชานุเคราะห์ โดยนายกรัฐมนตรีได้เดินทักทายอย่างเป็นกันเอง ทั้งนี้ ผู้ประสบภัยต่างเปล่งเสียงให้กําลังใจ บอกให้นายกรัฐมนตรีอยู่ต่อไปนาน ๆ และบอกรักนายกฯ ประยุทธ์ ซึ่งนายกรัฐมนตรีได้กล่าวขอบคุณพร้อมสอบถามความเดือดร้อนของผู้ประสบภัยด้วยความห่วงใย และกล่าวตอนหนึ่งว่า มาลงพื้นที่ด้วยใจ รักทุกคน และรักประเทศไทย อะไรที่เป็นปัญหาของประชาชน รัฐบาลพร้อมรับไปพิจารณา ซึ่งพรุ่งนี้จะมีการประชุมคณะรัฐมนตรี โดยจะกําชับเรื่องการช่วยเหลือให้เป็นไปอย่างเร่งด่วนอีกครั้งหนึ่ง ซึ่งรัฐบาลจะทําอย่างเต็มที่
ในส่วนเรื่องของปัญหาสินค้าเกษตร และการประมง ขอให้ประชาชนปรับเปลี่ยนพฤติกรรมให้สอดคล้องกับสภาพปัจจุบัน อย่านําปัญหาเหล่านั้นมาเป็นปัญหาการเมือง อย่าให้ใครมาสร้างความขัดแย้ง เพราะกําลังเดินหน้าสู่การเลือกตั้งด้วยความบริสุทธิ์ยุติธรรม ขอให้เลือกคนดีเข้ามาทําหน้าที่แทนประชาชน
โอกาสนี้ นายกรัฐมนตรีได้ปรุงอาหารคั่วกลิ้งหมูที่โรงครัวกองบัญชาการกองทัพไทย และชิมไข่เจียวหมูทอดจากโรงครัว ก่อนจะร่วมรับประทานอาหารกับผู้ประสบภัย ณ อาคารโรงเรียนราชประชานุเคราะห์ และมอบอุปกรณ์กีฬาให้ผู้แทนโรงเรียน
------------------------------
สํานักโฆษก
รัฐบาลไทย-ข่าวทำเนียบรัฐบาล-กระทรวงพาณิชย์ผลักดันตลาดเฉพาะสินค้า (Magnet Market)  กระตุ้นเศรษฐกิจท้องถิ่น (Local Economy)
วันอังคารที่ 6 มิถุนายน 2560
กระทรวงพาณิชย์ผลักดันตลาดเฉพาะสินค้า (Magnet Market)  กระตุ้นเศรษฐกิจท้องถิ่น (Local Economy)
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ ร่วมหารือกับรองปลัดกระทรวงมหาดไทย (นายณัฐพงศ์ ศิริชนะ) รองผู้ว่าราชการจังหวัดนครนายก (นายจิตวัฒน์ วิกสิต) ผู้ตรวจราชการกระทรวงพาณิชย์ (นายอิทธิพงศ์ คุณากรบดินทร์) และรองอธิบดีกรมการค้าภายใน
เพื่อให้เกิดการส่งเสริมพัฒนาตลาดเฉพาะสินค้า (Magnet Market) ตามนโยบายของกระทรวงพาณิชย์ ณ หมู่บ้านไม้ดอกไม้ประดับคลอง 15 อําเภอองครักษ์ จังหวัดนครนายก แหล่งจําหน่ายไม้ดอกไม้ประดับบนถนนรังสิต-นครนายก ระยะทางกว่า 8 กิโลเมตร บนพื้นที่กว่า 900 ไร่ เพื่อให้เกิดกิจกรรมกระตุ้นเศรษฐกิจท้องถิ่นและการท่องเที่ยว สร้างโอกาสและช่องทางการกระจายสินค้า พัฒนาผู้ประกอบการในพื้นที่
โดยเบื้องต้นกระทรวงพาณิชย์จะประสานภาคเอกชนที่มีความเชี่ยวชาญด้านการปรับแต่งภูมิทัศน์ หน่วยงานภาครัฐและเอกชนเพื่อบูรณาการในการพัฒนาพื้นที่และผู้ประกอบการในรูปแบบประชารัฐ กับมืออาชีพด้านการตกแต่งบ้านและจัดสวน และจังหวัดนครนายกจะได้หารือในระดับพื้นที่เพื่อเตรียมการพัฒนาโดยมีเป้าหมายให้ตลาดไม้ดอกไม้ประดับคลอง 15 เป็นถนนสีเหลือง ตามนโยบายของกระทรวงมหาดไทยให้เหลืองทั้งประเทศในช่วงพิธีถวายพระราชทานเพลิงพระบรมศพรัชการที่9 เพื่อให้ประชาชนที่ต้องการสามารถเลือกซื้อดอกไม้สีเหลืองมาประดับบ้านได้ และการจัดกิจกรรมในรูปแบบความร่วมมือประชารัฐ ทั้งการจัดประกวดตกแต่งสวน เพื่อให้ประชาชนและผู้ค้ามีส่วนร่วมในการพัฒนาพื้นที่อย่างยั่งยืน
ตลาดเฉพาะสินค้า (magnet Market) เป็นช่องทางในการกระจายสินค้าที่มีลักษณะโดดเด่น มีความต้องการซื้อสูง และเป็นกลไกสําคัญในการเชื่อมโยงภาคการท่องเที่ยว ภายใต้นโยบายในการขับเคลื่อนเศรษฐกิจ ซึ่งให้ความสําคัญกับการสร้างความเข้มแข็งจากเศรษฐกิจภายในประเทศ (Local Economy) เป็นแหล่งรองรับและกระจายสินค้าที่มีเอกลักษณ์ชัดเจน เป็นที่ต้องการของตลาด โดยเฉพาะเชื่อมโยงกับการท่องเที่ยว เพื่อสร้างรายได้เข้าประเทศ โดยมีวัตถุประสงค์เพื่อขับเคลื่อนการดําเนินการในการส่งเสริมและพัฒนาตลาด สร้างความเข้มแข็งให้กับเศรษฐกิจภายในประเทศตามนโยบายรัฐบาล
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม มอบนโยบายมุ่งเน้นลดความเหลื่อมล้ำผ่านกองทุนยุติธรรม
วันพุธที่ 28 พฤศจิกายน 2561
รองนายกรัฐมนตรีและรัฐมนตรีว่าการกระทรวงยุติธรรม มอบนโยบายมุ่งเน้นลดความเหลื่อมล้ําผ่านกองทุนยุติธรรม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการฝึกอบรมเลขานุการและผู้ช่วยเลขานุการคณะอนุกรรมการกองทุนยุติธรรมประจําจังหวัด
ในวันพุธที่ ๒๘ พฤศจิกายน ๒๕๖๑ เวลา ๐๘.๔๕ น.
ณ ห้องแกรนด์บอลรูม โรงแรมรามาการ์เด้น กรุงเทพมหานคร
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดโครงการฝึกอบรมเลขานุการและผู้ช่วยเลขานุการ
คณะอนุกรรมการกองทุนยุติธรรมประจําจังหวัด
โดยมีผู้แทนจากสํานักงานยุติธรรมจังหวัดทั่วประเทศ
ผู้ทรงคุณวุฒิในคณะกรรมการและคณะอนุกรรมการกองทุนยุติธรรม
ข้าราชการ และเจ้าหน้าที่ผู้ปฏิบัติงานกองทุนยุติธรรม รวม ๒๘๐ คน
ซึ่งจัดขึ้นระหว่างวันที่ ๒๘ - ๓๐ พฤศจิกายน ๒๕๖๑
ในโอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบนโยบาย
ให้แก่เลขานุการและผู้ช่วยเลขานุการคณะอนุกรรมการกองทุนยุติธรรมประจําจังหวัด
โดยมีใจความสําคัญตอนหนึ่งว่า
"สํานักงานยุติธรรมจังหวัดในฐานะหน่วยงานที่ใกล้ชิดกับประชาชน
โดยมียุติธรรมจังหวัดเป็นเลขานุการตามพระราชบัญญัติกองทุนยุติธรรม พ.ศ.๒๕๕๘
ถือเป็นกลไกสําคัญในการอํานวยความยุติธรรม ลดความเหลื่อมล้ําแก่ประชาชนในภูมิภาค
ซึ่งการปฏิบัติงานในส่วนภูมิภาคนั้น ผู้ปฏิบัติงานจะต้องมีความรู้ความเข้าใจที่ถูกต้อง
เกี่ยวกับระเบียบ ภารกิจ และอํานาจหน้าที่ของกองทุนยุติธรรม
รวมทั้ง แนวทางการช่วยเหลือประชาชนผู้ยากไร้ที่ได้รับความเดือดร้อนแบบบูรณาการ
จําเป็นอย่างยิ่งที่กระทรวงยุติธรรมจะต้องพัฒนา เพื่อเพิ่มประสิทธิภาพการให้บริการแก่ประชาชน
อาทิ การปรับลดระยะเวลาในการดําเนินการให้ความช่วยเหลือประชาชน
จากเดิม ๔๕ วัน ให้ลดระยะเวลาดําเนินการเหลือ ๒๑ วัน ๑๔ วัน ๗ วัน และเหลือ ๔๘ ชั่วโมงในระยะต่อไป
รวมถึงการนําเทคโนโลยีสารสนเทศมาปรับใช้เพื่อลดขั้นตอนการทํางาน เป็นต้น
นอกจากนี้ ในการดําเนินงานในระดับพื้นที่จะต้องมีการประสานงานกับหน่วยงานต่างๆ อย่างต่อเนื่อง
อาทิ กระทรวงสาธารณสุข กระทรวงการพัฒนาสังคมและความมั่นคงของมนุษย์ ฯลฯ
เพื่อบูรณาการการทํางานร่วมมือกันและลงพื้นที่สํารวจปัญหาความเดือดร้อนของประชาชน
เพื่อดําเนินการให้การช่วยเหลือและอํานวยความสะดวกอย่างทันท่วงที
ทั้งนี้ เพื่อสร้างความเชื่อมั่นในกระบวนการยุติธรรมให้มีประสิทธิภาพ เป็นที่ยอมรับ
ก่อให้เกิดความพึงพอใจของประชาชนผู้มาขอรับความช่วยเหลือต่อไป"
รัฐบาลไทย-ข่าวทำเนียบรัฐบาล-ปลัดสธ.ชื่นชมรพ.พัทลุง เร่งพัฒนาคุณภาพบริการสู่ สมาร์ท ฮอสปิตอล
วันเสาร์ที่ 3 มีนาคม 2561
ปลัดสธ.ชื่นชมรพ.พัทลุง เร่งพัฒนาคุณภาพบริการสู่ สมาร์ท ฮอสปิตอล
ปลัดกระทรวงสาธารณสุข ตรวจเยี่ยมการพัฒนาคุณภาพบริการรพ.พัทลุง มีความพร้อมเป็น Smart hospital  ตามนโยบายไทยแลนด์  4.0 เตรียมเปิดศูนย์โรคหัวใจ ระยะแรกให้บริการสวนหัวใจได้เมษายนนี
ปลัดกระทรวงสาธารณสุข ตรวจเยี่ยมการพัฒนาคุณภาพบริการรพ.พัทลุง มีความพร้อมเป็น Smart hospital ตามนโยบายไทยแลนด์ 4.0 เตรียมเปิดศูนย์โรคหัวใจ ระยะแรกให้บริการสวนหัวใจได้เมษายนนี
วันนี้ (3 มีนาคม 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่าจากการตรวจเยี่ยมโรงพยาบาลพัทลุง พบว่า มีความก้าวหน้าในการพัฒนาระบบบริการ เพื่อให้เป็นสมาร์ท ฮอสปิตอล (Smart hospital) ตามนโยบายไทยแลนด์ 4.0 ของรัฐบาลและกระทรวงสาธารณสุข ได้จัดทําโครงการโรงพยาบาลไร้กระดาษ เปลี่ยนระบบข้อมูลของโรงพยาบาลให้เป็นระบบดิจิตัล โดยยกเลิกการบันทึกเวชระเบียนผู้ป่วยนอกด้วยกระดาษตั้งแต่เดือนตุลาคม 2560 นําเทคโนโลยีสารสนเทศมาใช้ในการบันทึกข้อมูลการรักษาพยาบาลผู้ป่วยแทน และนําเครื่องช่วยบริการอัตโนมัติมาให้ประชาชนลงทะเบียนรักษา เลือกคลินิกบริการด้วยตนเอง เตรียมขยายระบบให้มีการบันทึกการรักษาทางการพยาบาล (nurse note) ด้วยคอมพิวเตอร์ภายในเดือนเมษายน 2561 พัฒนาการแจ้งเตือนความเสี่ยงทางการแพทย์ต่างๆ (Early warning sign) แก่ผู้ให้บริการและผู้ป่วย เช่น การแพ้ยา การให้ยาซ้ําซ้อน การให้ยาที่มีปฏิกิริยาระหว่างกัน การรักษาที่ปลอดภัย และอื่นๆ ตลอดจนการนําข้อมูลไปบริการประชาชนด้านการนัดหมายแพทย์ และบริการข้อมูลทางสุขภาพบนมือถือต่อไป เปลี่ยนระบบข้อมูลของโรงพยาบาลให้เป็นระบบดิจิตัล 100 เปอร์เซ็นต์ในเดือนกันยายน 2561
นอกจากนี้ ได้พัฒนาระบบบริการสาขาโรคหัวใจ โดยร่วมมือกับภาคเอกชนเปิดศูนย์หัวใจโรงพยาบาลพัทลุง เริ่มให้บริการในวันที่ 17 เมษายน 2561 ให้บริการตลอด 24 ชม. ช่วยให้ประชาชนในเขตจังหวัดตรัง พัทลุง และนครศรีธรรมราชตอนล่างสามารถเข้าถึงบริการโรคหัวใจ ระยะแรกให้บริการสวนหัวใจ และสามารถให้บริการผ่าตัดหัวใจได้ในระยะต่อไป
นายแพทย์เจษฎากล่าวต่อว่า สําหรับการก่อสร้างอาคารผู้ป่วยใน 298 เตียงที่จะทําให้ประชาชนเข้าถึงบริการได้มากขึ้นนั้น ทราบจากนายแพทย์นิรันดร์ จันทร์ตระกูล ผู้อํานวยการโรงพยาบาลพัทลุงว่า ประชาชนพัทลุง มีจิตศรัทธาร่วมกันบริจาคเงินกว่า 25 ล้านบาท เพื่อให้โรงพยาบาลนําไปดําเนินการเรื่องสถานที่ก่อสร้าง เริ่มก่อสร้างแล้วเมื่อวันที่ 16 มกราคม พ.ศ. 2561 ด้วยงบประมาณของกระทรวงสาธารณสุข จํานวน 299.4 ล้านบาท ตามสัญญาจะแล้วเสร็จในวันที่ 29 พฤศจิกายน 2563
รัฐบาลไทย-ข่าวทำเนียบรัฐบาล-รมว.แรงงาน มอบเงินสิทธิประโยชน์ประกันสังคมแก่ทายาทผู้ประกันตน ที่เสียชีวิตจากอุบัติเหตุไฟไหม้โรงงานผลิตเครื่องสำอาง
วันอังคารที่ 4 ธันวาคม 2561
รมว.แรงงาน มอบเงินสิทธิประโยชน์ประกันสังคมแก่ทายาทผู้ประกันตน ที่เสียชีวิตจากอุบัติเหตุไฟไหม้โรงงานผลิตเครื่องสําอาง
รมว.แรงงาน มอบเงินสิทธิประโยชน์ประกันสังคมแก่ทายาทผู้ประกันตน ที่เสียชีวิตจากอุบัติเหตุไฟไหม้โรงงานผลิตเครื่องสําอาง
วันที่ ๔ ธันวาคม ๒๕๖๑ เวลา ๑๔.๓๐ น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มอบเงินสิทธิประโยชน์ประกันสังคมให้กับญาติกรณีเกิดเหตุระเบิดและเพลิงไหม้โรงงานผลิตเครื่องสําอางบริษัท มินเทค แล็ปบอราทอรี่ จํากัด อยู่ภายในซอยพระแม่การุณ ๒๕ ถนนติวานนท์ ตําบลบ้านใหม่ อําเภอปากเกร็ด จังหวัดนนทบุรี เมื่อวันที่ ๒๙ พ.ย. ๖๑ ที่ผ่านมา เป็นเหตุให้มีลูกจ้างเสียชีวิต ๓ ราย ได้บาดเจ็บรักษาตัวในโรงพยาบาล ๑ ราย ซึ่งเป็นการประสบอันตรายเนื่องจากการทํางาน โดยทายาทผู้เสียชีวิตทั้ง ๓ ราย จะได้รับสิทธิประโยชน์จากกองทุนเงินทดแทน ดังนี้ ๑. ทายาท นายไพรวิท ช่างต่อ ได้รับเงินทดแทนกรณีเสียชีวิต จํานวน ๔๘๖,๗๒๐ บาท ค่าจัดการศพ จํานวน ๓๓,๐๐๐ บาท เงินบําเหน็จชราภาพ ๑๗๑ บาท รวมเป็นเงินทั้งสิ้น ๕๑๙,๘๙๑ บาท ๒. ทายาท นายจามร คําอ่อนสา ได้รับเงินทดแทนกรณีเสียชีวิต จํานวน ๘๐๒,๘๒๘.๘๐ บาท ค่าจัดการศพ จํานวน ๓๓,๐๐๐ บาท เงินบําเหน็จชราภาพ ๓๔,๐๘๘.๗๖ บาท รวมเป็นเงินทั้งสิ้น ๘๖๙,๙๑๗.๕๖ บาท ๓. ทายาท นายณัฐกานต์ บัวบาง ได้รับเงินทดแทนกรณีเสียชีวิต จํานวน ๕๔๗,๒๐๐ บาท ค่าจัดการศพ จํานวน ๓๓,๐๐๐ บาท เงินบําเหน็จชราภาพ ๕๗๐ บาท รวมเป็นเงินทั้งสิ้น ๕๘๐,๗๗๐ บาท
สําหรับลูกจ้างที่ได้รับบาดเจ็บสาหัส ๑ ราย ได้แก่ นายพงพัฒน์ เชิดชูพันธ์ ขณะนี้ได้เข้ารับการรักษาในโรงพยาบาล ซึ่งจะได้รับสิทธิประโยชน์ทดแทนจากกองทุนเงินทดแทนเป็นค่ารักษาพยาบาลเท่าที่จ่ายจริงตามความจําเป็นจนสิ้นสุดการรักษา แต่ไม่เกิน ๑,๐๐๐,๐๐๐ บาท และค่าทดแทนการขาดรายได้ร้อยละ ๖๐ ของค่าจ้างรายเดือน แต่ไม่เกิน ๑ ปี อีกด้วย จากนั้น รมว.แรงงาน ยังได้มอบเงินค่าเยียวยาทางการแพทย์เพิ่มเติมแก่ทายาท นางสาววิภาพร จันทร์เจิม ผู้ประกันตนที่เสียชีวิตจากการแพ้อาหารทะเล เป็นเงินจํานวนทั้งสิ้น ๓๖๐,๐๐๐ บาท
โดย รมว.แรงงาน ได้กําชับให้หน่วยงานในสังกัดกระทรวงแรงงานดูแลสอดส่องความปลอดภัยในสถานประกอบการอย่างเข้มงวด เพื่อช่วยลดปัญหาลูกจ้างประสบอันตราย ซึ่งหากลูกจ้างประสบอันตราย กระทรวงแรงงาน โดยสํานักงานประกันสังคม มีกองทุนเงินทดแทน สําหรับดูแลลูกจ้างในระบบประกันสังคมให้ได้รับสิทธิเงินค่าทดแทนและค่ารักษาพยาบาลอย่างเต็มที่ เพื่อคุณภาพชีวิตที่ดีของลูกจ้างต่อไปในอนาคต ทั้งนี้ หากลูกจ้างมีปัญหาข้อสงสัยสามารถสอบถามข้อมูลเพิ่มเติมได้ที่สํานักงานประกันสังคมทุกพื้นที่หรือ โทร. ๑๕๐๖ สายด่วนกระทรวงแรงงาน
+++++++++++++++++++++++
รัฐบาลไทย-ข่าวทำเนียบรัฐบาล-ก.อุตฯ หารือ PTTGC  ร่วมผลักดันงานจิตอาสาพัฒนาคุณภาพน้ำ คลองขุดเจ้าเมืองในพื้นที่ลัดหลวง จ.สมุทรปราการ
วันอังคารที่ 10 มีนาคม 2563
ก.อุตฯ หารือ PTTGC  ร่วมผลักดันงานจิตอาสาพัฒนาคุณภาพน้ํา คลองขุดเจ้าเมืองในพื้นที่ลัดหลวง จ.สมุทรปราการ
นางวรวรรณ  ชิตอรุณ  รองปลัดกระทรวงอุตสาหกรรม ในฐานะผู้อํานวยการศูนย์จิตอาสากระทรวงอุตสาหกรรม  ร่วมประชุม  หารือ PTTGC  ร่วมผลักดันงานจิตอาสาพัฒนาคุณภาพน้ํา คลองขุดเจ้าเมืองในพื้นที่ลัดหลวง จ.สมุทรปราการ
วันนี้ (10 มีนาคม 2563) นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์จิตอาสากระทรวงอุตสาหกรรม ร่วมประชุมกับนายคงกระพัน อินทรแจ้ง ประธานเจ้าหน้าที่บริหาร บริษัท พีทีที  โกลบอล เคมีคอล จํากัด (มหาชน) (PTTGC) และคณะ ซึ่งเป็นเครือข่ายจิตอาสาของกระทรวงอุตสาหกรรม  เพื่อหารือเกี่ยวกับแนวทางการร่วมดําเนินงานการพัฒนาคุณภาพน้ําของคลองขุดเจ้าเมืองในพื้นที่ ลัดหลวง จังหวัดสมุทรปราการ ซึ่งผลการหารือเป็นไปด้วยดี โดย PTTGC ยินดีให้ความร่วมมือและสนับสนุนงานจิตอาสาพัฒนาคุณภาพน้ําของกระทรวงอุตสาหกรรม ตลอดจนงานจิตอาสาอื่นๆ อันจะเป็นประโยชน์ต่อประชาชนและประเทศโดยรวมต่อไป โดยมีนางอัญชลี ยิ่งทวีสิทธิกุล ผู้เชี่ยวชาญเฉพาะด้านสิ่งแวดล้อม กรมโรงงานอุตสาหกรรม นางพงษ์ศิริ วรรณศรี ผู้อํานวยการกองตรวจและประเมินผล เลขานุการศูนย์ฯ และนายเศรษฐา ขันตี หัวหน้ากลุ่มโรงงานอุตสาหกรรม สํานักงานอุตสาหกรรมจังหวัดสมุทรปราการ พร้อมเจ้าหน้าที่ที่เกี่ยวข้อง ร่วมประชุม ณ ห้องประชุม 1804 ศูนย์เอนเนอร์ยี่คอมเพล็กซ์ ปตท.